**Ա Մ Փ Ո Փ Ա Թ Ե Ր Թ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1.** **ՀՀ ֆինանսների նախարարություն** | | 28.09.2021թ. |
| N 01/8-3/15636-2021 |
| Ի կատարումն ՀՀ վարչապետի 24.09.2021թ. № 02/16.16/32330-2021 հանձնարարականի՝ Հայաստանի Հանրապետությունում կորոնավիրուսային համավարակի (COVID-19) կանխարգելման, վերահսկման, բուժման և այլ համալիր միջոցառումների շրջանակներում ընթացիկ ամսվա ծախսերն իրականացնելու նպատակով ՀՀ առողջապահության նախարարությանը 2,400 մլրդ դրամ հատկացնելու վերաբեյալ հայտնում ենք հետևյալը.  Հաշվի առնելով, որ ՀՀ 2021 թվականի պետական բյուջեով նախատեսված ՀՀ կառավարության պահուստային ֆոնդն ինն ամսում արդեն իսկ ծանրաբեռնված է ՀՀ կառավարության համապատասխան որոշումներով և որոշման նախագծերով, ինչպես նաև Նախագիծը սահմանված կարգով ՀՀ կառավարության նիստին ներկայացման և ընդունման ժամկետները, առաջարկում ենք քննարկել Նախագծով նախատեսված ՀՀ կառավարության պահուստային ֆոնդից հատկացումը տարեկան կտրվածքով կատարելու նպատակահարմարության հարցը:  Միաժամանակ Նախագծին կից ներկայացված Հայաստանի Հանրապետությունում կորոնավիրուսային համավարակի (COVID-19) կանխարգելման, վերահսկման, բուժման և այլ համալիր միջոցառումների շրջանակներում ընթացիկ ամսվա ծախսերում ներառվել է նաև 35.0 մլն ՀՀ դրամ՝ Չինաստանի Ժողովրդական Հանրապետությունից 200000 Sinopharm պատվաստանյութի 2-րդ խմբաքանակի տեղափոխման համար ծախս, որը ներառված է եղել նաև նախորդ ամսվա ծախսերում:  Այս կապակցությամբ առաջարկում ենք պարզաբանել արդյոք տեղափոխման համար ծախսերը կրկնակի անգամ չեն նախատեսվում, քանի որ ՀՀ կառավարության կողմից 29.07.2021թ. N 1250-Ն որոշմամբ ՀՀ առողջապահության նախարարության կողմից իրականացվող «Հայաստանի Հանրապետությունում կորոնավիրուսային վարակի (COVID) կանխարգելմանն ուղղված` պատվաստանյութի ձեռքբերման միջոցառումներ» միջոցառման շրջանակներում Չինական Sinopharm և Գերմանական Pfizer ընկերությունների կողմից արտադրված պատվաստանյութերի ձեռքբերման նպատակով հատկացված գումարի մեջ ներառված է եղել մինչև Երևան տեղափոխման և ապահովագրման ծախսերը: | **Ընդունվել է**  Նախագիծը մշակվել է «Տարի» համամասնությամբ նախատեսված փոփոխություններով:  **Ընդունվել է**  Նախագծով նախատեսված ընդհանուր գումարը 35.0 մլն դրամով նվազեցվել է: Նախագծով 35.0 մլն դրամ նախատեսված էր ՉԺՀ լրացուցիչ 200000 Sinopharm պատվաստանյութի խմբաքանակի տեղափոխման համար: Հաշվի առնելով, որ տեղափոխման գումարները նախատեսված են պատվաստանյութերի միավոր արժեքների մեջ, իսկ նշված միջոցառման շրջանակում հնարավոր չի կատարել ծախսի փոխհատուցում` ծախսային հոդվածով պայմանավորված, հետևաբար «Հայաստանի Հանրապետությունում կորոնավիրուսային վարակի (COVID) կանխարգելմանն ուղղված` պատվաստանյութի ձեռքբերման միջոցառումներ» միջոցառմամբ նախատեսված գումարները` տեղափոխման ծախսերի մասով, կվերաբաշխվեն «Հայաստանի Հանրապետությանում կորոնավիրուսային վարակի (COVID-19) կանխարգելման, վերահսկման, բուժման և այլ համալիր միջոցառումների իրականացում» միջոցառում, մասնավորապես կկատարվի «Հանրային առողջության պահպանում» ծրագրի վերոնշյալ միջոցառումների միջև վերաբաշխում: | |

**Առողջապահության նախարարություն**